Artaxerxes II (rex Persarum)
Artaxerxes II (in lingua Persica antiqua Artaxšaçā; Graece ), qui 'Mnemon' quoque cognominatur, fuit rex Persarum ab anno 404 usque ad 358 a.C.n.. E stirpe Achaemenidarum ortus, Artaxerxes fuit filius Darii II uxorisque eius Parysatidis. Artaxerxes, anno 436 a.C.n. natus, patre mortuo anno 404 regnare coepit.

De seditionibus 
Contra seditiones fratris Cyri necnon Thyis regis Paphlagonum et postea contra satraparum coniurationem feliciter pugnavit. Cyrus enim (a mercenariis Graecis inter quos Xenophonte adiutus) proelio ad Cunaxam anno 401 interfectus est; Thys a Datame captus in carcerem missus est; satrapae anno fere 361 a.C.n. debellati sunt. Etiam cum rege Cypri Euagora (391-380 a.C.n.) et Aegyptiorum regibus sibi rebellantibus bellum gessit.

De Graecis rebus 
Post bellum Peloponnesiacum feliciter gestum Lacedaemonii Atheniensibus in Graecarum civitatum Asiae patrocinium succedere voluerunt. Inter alios rex Agesilaus II magnam expeditionem in Asiam contra Persas duxit. Tum Artaxerxes multa pecunia data Corinthios, Athenienses, Thebanos contra Lacedaemonios consociavit, quod belli Corinthii initium fuit (394 a.C.n.). Agesilaus in Europam redire coactus est patriae succurrendi causa. Pax sive 'Antalcidae' sive 'Regis' dicta quae Bellum Corinthium anno 387/6 a.C.n. finivit, Artaxerxem rerum Graecarum arbitrum faciebat. Tum enim omnes civitates in Asia positae in Persarum regum dicionem venerunt. Usque ad mortem simili modo Artaxerxes Graecas civitates moderari potuit quod indignabatur Isocrates in Panegyrico.

Fontes Graeci antiqui
 Diodorus Siculus, Bibliotheca historica XV,2-4, 8-11 et 90-92
 Isocrates, Euagoras et Panegyricus
 Cornelius Nepos, "Datames"
Plutarchus, Vita Artaxerxis
 Xenophon, Anabasis sive Expeditio Cyri
 Hellenica

Plura legere si cupis 
 Carsten Binder, Plutarchs Vita des Artaxerxes : Ein historischer Kommentar, Berolini, 2008 Nonnullae paginae apud Guglum librorum
 Pierre Briant, Histoire de l'empire perse : de Cyrus à Alexandre, Fayard, 1996
Pierre Debord,	L'Asie mineure au IVe siècle (412-323 a.c.) : pouvoirs et jeux politiques, Ausonius, 2019
Guilelmus Engel, De Evagora eiusque bello contra Artaxerxem II. gesto. part. I, Stargard, 1846 
Jean Hatzfeld, "Agésilas et Artaxerxès II", Bulletin de Correspondance Hellénique, 1946 ː 238-246
Stephen Ruzicka,	Trouble in the west : Egypt and the Persian Empire, 525-332 BCE, Oxonii, 2012 Nonnullae paginae apud Guglum librorum

Notae

Nexus externi 
 H. Hunger, R. J. van der Spek, ""An astronomical diary concerning Artaxerxes II (year 42 = 363-2 BC). Military operations in Babylonia" in Arta no. 2 (2006)
Encyclopaedia Iranicaː Artaxerxes II

Nati 436 a.C.n.
Mortui 358 a.C.n.
Reges Persarum